CELEX: 32022D0346
Language: et
Date: 2022-03-01 00:00:00
Title: Nõukogu otsus (ÜVJP) 2022/346, 1. märts 2022, millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas

2.3.2022   
               
               
                  ET
               
               
                  Euroopa Liidu Teataja
               
               
                  L 63/5
               
            
         NÕUKOGU OTSUS (ÜVJP) 2022/346,
         1. märts 2022,
         millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 31. juulil 2014 vastu otsuse 2014/512/ÜVJP (1).
                  
               
                     (2)
                  
                  
                     Liit toetab endiselt vankumatult Ukraina suveräänsust ja territoriaalset terviklikkust.
                  
               
                     (3)
                  
                  
                     Venemaa Föderatsiooni president kuulutas 24. veebruaril 2022 välja sõjalise operatsiooni Ukrainas ja Venemaa relvajõud alustasid rünnakut Ukraina vastu. Kõnealuse rünnakuga rikutakse jämedalt Ukraina territoriaalset terviklikkust, suveräänsust ja sõltumatust.
                  
               
                     (4)
                  
                  
                     Euroopa Ülemkogu mõistis oma 24. veebruari 2022. aasta järeldustes kõige karmimalt hukka Venemaa Föderatsiooni provotseerimata ja põhjendamatu sõjalise agressiooni Ukraina vastu. Oma ebaseadusliku sõjategevusega rikub Venemaa rängalt rahvusvahelist õigust ja ÜRO põhikirja põhimõtteid ning õõnestab Euroopa ja ülemaailmset julgeolekut ja stabiilsust. Euroopa Ülemkogu kutsus üles kiiresti ette valmistama ja vastu võtma uut individuaalsete ja majanduslike sanktsioonide paketti.
                  
               
                     (5)
                  
                  
                     Võttes arvesse olukorra tõsidust ja vastusena Venemaa sõjalisele agressioonile, on asjakohane kehtestada täiendavad piiravad meetmed seoses spetsiaalsete finantssõnumiteenuste osutamisega teatavatele Venemaa krediidiasutustele ja nende Venemaal asuvatele tütarettevõtjatele, kes on Venemaa finantssüsteemi jaoks olulised ja kelles suhtes liit või partnerriigid juba kohaldavad piiravaid meetmeid, ja teatavate eranditega ka seoses Venemaa otseinvesteeringute fondiga tehtava koostööga. Asjakohane on keelata teatavate eranditega ka euro pangatähtede tarnimine Venemaale.
                  
               
                     (6)
                  
                  
                     Teatavate meetmete rakendamiseks on vaja täiendavaid liidu meetmeid.
                  
               
                     (7)
                  
                  
                     Käesolevas otsuses sätestatud meetmete tõhususe tagamiseks peaks see jõustuma avaldamise päeval.
                  
               
                     (8)
                  
                  
                     Otsust 2014/512/ÜVJP tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2014/512/ÜVJP muudetakse järgmiselt.
            
                        1)
                     
                     
                        Lisatakse järgmised artiklid:
                        
                           „Artikkel 1e
                           Alates 12. märtsist 2022 on keelatud finantsandmete vahetamiseks kasutatavate spetsiaalsete finantssõnumiteenuste osutamine VIII lisas loetletud juriidilistele isikutele, üksustele või asutustele või Venemaal asutatud juriidilistele isikutele, üksustele või asutustele, kelle omandiõigusest kuulub otse või kaudselt rohkem kui 50 % VIII lisas loetletud üksusele.
                        
                        
                           Artikkel 1f
                           
                              1.   Keelatud on müüa, tarnida, üle kanda või eksportida eurodes nomineeritud pangatähti Venemaale või Venemaal asuvale füüsilisele või juriidilisele isikule, üksusele või asutusele, sealhulgas valitsusele ja Venemaa Keskpangale, või Venemaal kasutamiseks.
                           
                           
                              2.   Lõikes 1 sätestatud keeldu ei kohaldata eurodes nomineeritud pangatähtede müügi, tarnimise, ülekandmise ega ekspordi suhtes, kui kõnealune müük, tarnimine, ülekandmine või eksport on vajalik:
                              
                                          a)
                                       
                                       
                                          Venemaale reisivate füüsiliste isikute või nendega koos reisivate lähisugulaste isiklikuks kasutuseks või
                                       
                                    
                                          b)
                                       
                                       
                                          Venemaal tegutseva ja rahvusvahelise õiguse kohaselt puutumatu diplomaatise või konsulaaresinduse või rahvusvahelise organisatsiooni ametlikuks tegevuseks.“
                                       
                                    
                        
                     
                  
                        2)
                     
                     
                        Artiklisse 4b lisatakse järgmised lõiked:
                        
                           „3.   Keelatud on Venemaa otseinvesteeringute fondi kaasrahastatavatesse projektidesse investeerida, neis osaleda või neisse muul viisil panustada.
                        
                        
                           4.   Erandina lõikest 3 võivad pädevad asutused tingimustel, mida nad asjakohaseks peavad, lubada investeerimisosalust Venemaa otseinvesteeringute fondi kaasrahastatavates projektides või sellistesse projektidesse panustamist pärast seda, kui nad on kindlaks teinud, et selline investeerimisosalus või panus kuulub tasumisele enne 2. märtsi 2022 sõlmitud lepingute või selliste lepingute täitmiseks vajalike lisalepingute alusel.“
                        
                     
                  
                        3)
                     
                     
                        Käesoleva otsuse lisa lisatakse otsuse 2014/512/ÜVJP VIII lisana.
                     
                  
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 1. märts 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  Nõukogu 31. juuli 2014. aasta otsus 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT L 229, 31.7.2014, lk 13).
      
      
         
            LISA
            
               
                  
                     „VIII LISA
                     ARTIKLIS 1e OSUTATUD JURIIDILISTE ISIKUTE, ÜKSUSTE JA ASUTUSTE LOETELU
                     
                                 Bank Otkritie
                              
                           
                                 Novikombank
                              
                           
                                 Promsvyazbank
                              
                           
                                 Bank Rossiya
                              
                           
                                 Sovcombank
                              
                           
                                 VNESHECONOMBANK (VEB)
                              
                           
                                 VTB BANK
                              
                           
               “.